Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi tiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta 22. kerran (ftalaatit leluissa ja lastentarvikkeissa) komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2005/0434 lopull. - 1999/0238 */





[pic] | EUROOPAN YHTEISÖJEN KOMISSIO | Bryssel 16.9.2005 KOM(2005) 434 lopullinen 1999/0238 COD KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI tiettyjen vaarallisten aineiden ja valmisteiden markkinoille saattamisen ja käytön rajoituksista annetun neuvoston direktiivin 76/769/ETY muuttamisesta 22. kerran (ftalaatit leluissa ja lastentarvikkeissa) KOMISSION EHDOTUSTA MUUTTAVAEY:n perustamissopimuksen 250 artiklan 2 kohdan nojalla 1. JOHDANTO EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Jäljempänä on komission lausunto parlamentin ehdottamista tarkistuksista. 2. ASIAN TAUSTA 3. Komissio teki päätöksen: 10. marraskuuta 1999 4. Ehdotus toimitettiin Euroopan parlamentille ja neuvostolle:10. marraskuuta 1999 5. Talous- ja sosiaalikomitea antoi lausuntonsa: 1. maaliskuuta 2000 6. Euroopan parlamentti antoi lausuntonsa ensimmäisessä käsittelyssä:6. heinäkuuta 2000 7. Yhteinen kanta vahvistettiin: 4. huhtikuuta 2005 (yksimielisesti) 8. Euroopan parlamentti antoi lausuntonsa toisessa käsittelyssä:5. heinäkuuta 2005. 9. EHDOTUKSEN TARKOITUS Komissio teki alun perin 10. marraskuuta 1999 ehdotuksen (KOM (1999) 577 lopullinen) direktiivin 76/769/ETY muuttamiseksi. Tarkoituksena oli kieltää kuuden ftalaatin käyttö alle kolmivuotiaille lapsille suunnatuissa, suuhun pantavaksi tarkoitetuissa leluissa ja lastentarvikkeissa. Seuranneissa keskusteluissa neuvosto päätti odottaa tuloksia eräistä käynnissä olleista kattavista riskinarvioinneista, jotka perustuivat olemassa olevien aineiden vaarojen arvioinnista ja valvonnasta annettuun neuvoston asetukseen (ETY) N:o 793/93. Riskinarvioinneista on nyt saatu uusia tieteellisiä tietoja. Pysyvää rajoittamista koskevan ehdotuksen lisäksi komissio otti vuonna 1999 neuvoston direktiivin 92/59/ETY 9 artiklan nojalla tekemällään päätöksellä 1999/815/EY käyttöön väliaikaisia toimenpiteitä, joilla kiellettiin kuuden ftalaatin käyttö alle kolmivuotiaille lapsille suunnatuissa, suuhun pantavaksi tarkoitetuissa leluissa ja lastentarvikkeissa. Komissio on uusinut näitä väliaikaisia kieltoja jatkamalla päätöksen 1999/815/EY voimassaoloa säännöllisesti (kolmen tai kuuden kuukauden väliajoin). Lisäksi jäsenvaltiot ovat eri tavoin rajoittaneet ftalaattien käyttöä leluissa ja lastentarvikkeissa. Oikeudellisen tilanteen epävakaus ja sisämarkkinoitten jakautuneisuus aiheuttavat hankaluuksia kaikille osapuolille alan yrityksiä myöten. Oikeudellinen tilanne olisi siksi saatava pikimmiten vakautettua. 10. KOMISSION LAUSUNTO EUROOPAN PARLAMENTIN TEKEMISTÄ TARKISTUKSISTA Komission hyväksymät tarkistukset Komissio voi hyväksyä kokonaisuudessaan kaikki Euroopan parlamentin tekemät neljä tarkistusta. Niiden taustalla on Euroopan parlamentin ja neuvoston hyväksymä kompromissipaketti, jolla pyrittiin saamaan direktiivi hyväksyttyä toisessa käsittelyssä. Tarkistukset noudattelevat komission ehdotuksen tavoitteita, ja niissä säilytetään yhteisessä kannassa aikaansaatu etunäkökohtien tasapaino. Yhteiseen kantaan tehdyillä tarkistuksilla pyritään lähinnä laajentamaan kolmen ftalaatin (DINP, DIDP ja DNOP) käyttöä koskeva rajoitus kaikkiin leluihin, jotka lapset voivat panna suuhunsa. Lisäksi lastenhoitotarvikkeen määritelmää laajennettiin kattamaan sana ”hygienia”, ja komissiota pyydettiin tarkastelemaan uudelleen muitakin sovelluksia, erityisesti lääkintälaitteita. Kompromissipaketin tekemistä helpottivat kaksi komission vuoden 2005 heinäkuun täysistunnossa esittämää lausuntoa (ks. liite). 11. PÄÄTELMÄ EY:n perustamissopimuksen 250 artiklan 2 kohdan nojalla komissio muuttaa ehdotustaan edellä esitetyn mukaisesti. LIITE Komission lausumat: Ohjeita koskeva asiakirja (annettu aikaisemmin kilpailuasioiden neuvostossa24. syyskuuta 2004): Kun ftalaattien markkinoille saattamisen ja käytön rajoittamista koskeva direktiivi (jolla muutetaan 22. kerran tiettyjen vaarallisten aineiden ja valmisteiden markkinoille saattamista ja käyttöä koskevaa neuvoston direktiiviä 76/769/ETY) on annettu, komissio laatii ohjeet direktiivin täytäntöönpanon helpottamiseksi. Tässä yhteydessä se kuulee direktiivin 76/769/ETY soveltamiseen liittyvistä asioista vastaavia kansallisia asiantuntijoita sekä muita osapuolia, joita asia koskee. Ohjeissa keskitytään erityisesti säännöksiin, joilla rajoitetaan tiettyjen aineiden käyttöä leluissa ja lastenhoitotarvikkeissa silloin, kun niihin liittyy tämän direktiivin liitteessä täsmennetty ehto ”jotka lapset voivat panna suuhun”. Tässä yhteydessä tarkastellaan myös seikkoja, jotka koskevat ”saatavilla olevaa” pehmitettyä materiaalia ja ”kädessä pidettäviä” leluja. Hajusteet Komissio toteaa uudelleen, että se aikoo tarkastella leluissa käytettäviä hajusteita koskevaa asiaa lelujen turvallisuutta koskevan direktiivin muuttamisen yhteydessä. Näin voidaan täsmällisemmin yksilöidä hajusteen käsite sekä arvioida, mitkä toimenpiteet ovat asianmukaisimpia riskien poistamiseksi. Lisäksi voidaan varmistaa, että toimitaan yhdenmukaisella tavalla direktiivin muihin säännöksiin nähden.